**Gazdaságtudományi Ismeretek I. (makro- és mikroökonómia, EU ismeretek, agrárgazdaságtan)**

**mezőgazdasági mérnöki BsC szakos hallgatók számára**

Dr. Kapás Judit, egyetemi tanár

Dr. Czeglédi Pál, egyetemi docens

Dr. Harangi-Rákos Mónika, adjunktus

Debreceni Egyetem

Mezőgazdaság-, Élelmiszertudományi és

Környezetgazdálkodási Kar

1,2 ív terjedelem (48.000 leütés)



**A Debreceni Egyetem fejlesztése a felsőfokú oktatás minőségének és hozzáférhetőségének együttes javítása érdekében**

**EFOP-3.4.3-16-2016-00021**

**Tartalom**

**Mikro- és makroökonómia (Dr. Kapás Judit, Dr. Czeglédi Pál)**

[1. Bevezetés (Dr. Czeglédi Pál) 3](#_Toc523402111)

[2. A közgazdaságtan alapelvei (Dr. Kapás Judit) 4](#_Toc523402112)

[3. Piaci kereslet (Dr. Kapás Judit) 5](#_Toc523402113)

[4. Piaci kínálat (Dr. Kapás Judit) 6](#_Toc523402114)

[5. Hogyan működnek a piacok? (Dr. Kapás Judit) 7](#_Toc523402115)

[6. Kereslet, kínálat és kormányzati intézkedések (Dr. Kapás Judit) 9](#_Toc523402116)

[7. A kereslet elemzése (Dr. Kapás Judit) 10](#_Toc523402117)

[8. Piaci szerkezetek (Dr. Kapás Judit) 12](#_Toc523402118)

[9. A nemzeti jövedelem mérése I (Dr. Czeglédi Pál) 13](#_Toc523402119)

[10. A nemzeti jövedelem mérése II (Dr. Czeglédi Pál) 15](#_Toc523402120)

[11. A megélhetési költségek mérése (Dr. Czeglédi Pál) 16](#_Toc523402121)

[12. Termelés és gazdasági növekedés (Dr. Czeglédi Pál) 17](#_Toc523402122)

[13. A pénz jelentősége és funkciói (Dr. Czeglédi Pál) 18](#_Toc523402123)

[14. Munkanélküliség (Dr. Czeglédi Pál) 19](#_Toc523402124)

**EU ismeretek, agrárgazdaságtan (Dr. Harangi-Rákos Mónika)**

[1. Agrárgazdaságtan tárgya 20](#_Toc523402125)

[2. Az élelmiszer-gazdaság nemzetgazdasági szerepe 21](#_Toc523402126)

[3. Mezőgazdaság erőforrásai I. 22](#_Toc523402127)

[4. Mezőgazdaság erőforrásai II. 23](#_Toc523402128)

[5. Gazdaságszerkezet 24](#_Toc523402129)

[6. Agrárkülkereskedelem 25](#_Toc523402130)

[7. Globális kihívások a mezőgazdaságban 26](#_Toc523402131)

[8. Az EU története 27](#_Toc523402132)

[9. Az EU intézményei 28](#_Toc523402133)

[10. Gazdasági és monetárius unió (GMU) kialakulása, az EU költségvetése 29](#_Toc523402134)

[11. Közös Agrárpolitika (KAP) múltja 30](#_Toc523402135)

[12. Közös Agrárpolitika (KAP) jelene és jövőbeli kihívásai 31](#_Toc523402136)

[13. Vidékfejlesztési Politika 32](#_Toc523402137)

[14. Energiaellátás és energiapolitika 33](#_Toc523402138)

# Bevezetés (Dr. Czeglédi Pál)

A kurzus célja az, hogy a hallgatókkal megismertesse a közgazdasági szemléletmód legalapvetőbb sajátosságait, illetve a közgazdasági elemzés fő alkalmazási területeit. A kurzus végére a hallgatóknak tisztában kell lenniük a mikro- és a makroökonómia legfontosabb alapfogalmaival, és képesnek kell lenniük arra, hogy az alapvető elemzési eszközöket egyszerű problémák megoldása során alkalmazzák. A mikro- és a makroökonómia olyan módszertani ismereteket ad, amelyek nélkül a konrétabb, a tárgy EU-val és agrárpolitikával foglalkozó része nem ismerhető meg.

A bevezető előadás alapkérdései: Mivel foglalkozik a közgazdaságtan? Mi teszi a közgazdaságtant tudománnyá? Mi teszi a közgazdaságtant társadalomtudománnyá? Miért nem értenek egyet sokszor a közgazdászok? Miért kell közgazdaságtant tanulni? Mi a különbség a makro- és a mikroökonómia között?

A közgazdaságtan azt vizsgálja, hogy a társadalom hogyan gazdálkodik a szűkös erőforrásaival. Mikroökonómia: a háztartások és a vállalatok hogyan viselkednek, hogyan hoznak döntéseket és hogyan hatnak egymásra a különböző piacokon. Pl: Milyen hatása lesz a könyvpiacon annak, ha a Shopline megveszi a Librit?

Makroökonómia: A gazdaság egészét érintő jelenségeket vizsgálja. Pl. Miért csökkent a gazdasági növekedés öt évig Magyarországon és miért kezdett el növekedni újra? Miért csökkent az inflációs ráta az elmúlt években Magyarországon? Hogyan lehetne csökkenteni a magyar munkanélküliséget?

mikroökonómia

makroökonómia

 EU-simeretek,

 agrárgazdaságtan

1. ábra: A négy tárgy viszonya

A tárgy mikro- és makroökomómia részéhez kötelező tankönyv:

Mankiw, G. N. (2011): A közgazdaságtan alapjai. Osiris, Budapest. [katalógus-link](https://webpac.lib.unideb.hu/WebPac/CorvinaWeb?action=onelong&showtype=longlong&recnum=647291&pos=5)

Ajánlott irodalom:

Heyne, P. – Boettke, P. – Prychitko, D. (2004): A közgazdasági gondolkodás alapjai. Nemzeti Tankönyvkiadó, Budapest. [katalógus-link](https://webpac.lib.unideb.hu/WebPac/CorvinaWeb?action=onelong&showtype=longlong&recnum=353399&pos=4)

Heyne, P. – Boettke, P. – Prychitko, D. (2004): A közgazdasági gondolkodás alapjai. Munkafüzet. Nemzeti Tankönyvkiadó, Budapest. [katalógus-link](https://webpac.lib.unideb.hu/WebPac/CorvinaWeb?action=onelong&showtype=longlong&recnum=352354&pos=5)

Haladó mikroökonómia-jegyzet:

<http://econ.core.hu/~kertesi/kertesimikro/>

Angolul tudóknak kiváló, rövid videókból álló online kurzus a *Marginal Revolution University*n:

Mikroökonómia: <https://www.mruniversity.com/courses/principles-economics-microeconomics>

Makroökonómia: <https://www.mruniversity.com/courses/principles-economics-macroeconomics>

# A közgazdaságtan alapelvei (Dr. Kapás Judit)

**Bevezető kérdések**

Mi a közgazdaságtan tárgya?

Mi jellemzi a közgazdasági elemzést?

Melyek a közgazdaságtan fő ágai?

Milyen elvekkel jellemezhető a racionális döntés?

**Kulcsszavak**

szűkösség, racionális magatartás, alternatív költség, átválátás, marginális érték

**Összefoglalás**

Kiindulópont: csak az egyének választanak.

A közgazdaságtan 10 alapelve:

Az emberek átváltásokkal (tradeoffs) szembesülnek.

Mindennek az a költsége, amiről lemondunk érte.

A racionális emberek marginális értékekben gondolkodnak.

Az emberek az ösztönzőkre reagálnak.

A kereskedelem (csere) révén mindenki jobban járhat.

A piacok általában képesek jól megszervezni a gazdasági tevékenységeket.

A kormányzat olykor javíthatja a piaci folyamatok eredményeit.

Egy ország életszínvonala az adott ország termelésétől függ.

Az árak emelkednek, ha a kormány túl sok pénzt bocsát ki.

A társadalom rövid távon a munkanélküliség és az infláció közötti átváltással szembesül.

**Ajánlott további ismeretanyagok**

<https://www.mruniversity.com/courses/principles-economics-microeconomics/introduction-microeconomics>

**Kérdések, feladatok**

Értelmezze az átváltás tartalmát a tanulás vonatkozásában!

Mi az egyetemre járás alternatív költsége?

# Piaci kereslet (Dr. Kapás Judit)

**Bevezető kérdések**

Mit értünk keresett mennyiség és kereslet alatt?

Milyen tényezőktől függ a keresett mennyiség?

Mit jelent a keresleti görbe eltolódása?

**Kulcsszavak**

keresett mennyiség, kereslet törvénye, keresleti görbe, helyettesítő termék, kiegészítő termék

**Összefoglalás**

A keresett mennyiség egy adott termék azon mennyisége, amelyet a vevők hajlandóak és képesek megvásárolni. A keresletet befolyásoló legfontosabb tényezők az alábbiak: termék ára, fogyasztók jövedelme, kapcsolódó termékek ára, a fogyasztók preferenciái, a fogyasztók száma a piacon, reklámkiadások.

A kereslet törvénye szerint, ha egy termék ára nő, akkor – minden egyéb tényező változatlansága mellett – a termékből keresett mennyiség csökken.

A keresett mennyiség a termék árának változása esetén változik meg (görbe mentén történő elmozdulás). A kereslet pedig akkor változik meg, ha a termék árán kívüli valamelyik befolyásoló tényező megváltozik, például a fogyasztók jövedelme (a görbe eltolódása).

A 2. ábra bal oldali része az ár változása miatti elmozdulást mutatja a keresleti görbén, az ábra jobb oldali része pedig a keresleti görbe eltolódásait ábrázolja.

D0

kereslet

növekedése

kereslet

csökkenése

Q

P

D2

D1

A

B

D

Q1

Q2

P1

P2

Q

P

2. ábra: A keresett mennyiség és a kereslet változása

**Ajánlott további ismeretanyagok**

<https://www.mruniversity.com/courses/principles-economics-microeconomics/demand-curve-shifts-definition>

**Kérdések, feladatok**

Hogyan tolja el a keresleti görbét a helyettesítő termék árának csökkenése?

Milyen változást okoz a keresleti görbén a kiegészítő termék árának növekedése?

# Piaci kínálat (Dr. Kapás Judit)

**Bevezető kérdések**

Mit értünk kínált mennyiség és kínálat alatt?

Milyen tényezőktől függ a kínált mennyiség?

Mit jelent a kínálati görbe eltolódása?

**Kulcsszavak**

kínált mennyiség, kínálat törvénye

**Összefoglalás**

A kínált mennyiség a termék azon mennyisége, amelyet az eladók hajlandók és képesek eladni. A kínálatot befolyásoló legfontosabb tényezők az alábbiak: termék ára, tényezőárak, technológia, adók, piaci várakozások, az eladók száma.

A kínálat törvénye szerint, ha egy termék ára nő – minden egyéb tényező változatlansága mellett – a termékből kínált mennyiség nő.

A kínált mennyiség a termék árának változása esetén változik meg (görbe mentén történő elmozdulás). A kínálat pedig akkor változik meg, ha a termék árán kívüli valamelyik befolyásoló tényező megváltozik, például a munkabérek nőnek (a görbe eltolódása).

A 3. ábra bal oldali része az ár változása miatti elmozdulást mutatja a kínálati görbén, a jobb oldali része pedig a kínálati görbe eltolódásait ábrázolja.

P

Q

S

P2

P1

Q1

Q2

A

B

S1

S2

P

Q

S0

kínálat

csökkenése

kínálat

növekedése

3. ábra: A kínált mennyiség és a kínálat változása

**Ajánlott további ismeretanyagok**

<https://www.mruniversity.com/courses/principles-economics-microeconomics/supply-curve-definition-example>

**Kérdések, feladatok**

Hogyan tolja el a kínálati görbét egy korszerűbb technológia bevezetése?

Milyen változást okoz a kínálati görbén, ha a munkások magasbb bért harcolnak ki?

# Hogyan működnek a piacok? (Dr. Kapás Judit)

**Bevezető kérdések**

Mit értünk piaci egyensúly alatt?

Mi a piac?

Hogyan mozog a piac az egyensúly felé?

**Kulcsszavak**

piaci mechanizmus, piaci egyensúly, piaci alkalmazkodás, hiány, többlet, láthatatlan kéz

**Összefoglalás**

A piac egy adott jószág vevőinek és eladóinak összessége. A vevők a jószág iránti keresletet határozzák meg, az eladók pedig a jószág kínálatát.

Piaci egyensúly alatt azt az állapotot értjük, amely esetén fennálló piaci ár a keresett és a kínált mennyiséget azonossá teszi. Grafikusan az egyensúly a keresleti és kínálati görbék metszéspontjában áll fent. Az egyensúlyinál magasabb ár (P1) esetén a kínált mennyiség (Q1) nagyobb, mint a keresett mennyiség (Q2), azaz a termelők nem tudják az összes piacra vitt terméket eladni, a piacon többlet van. Az egyensúlyinál alacsonyabb ár (P2) esetén fordított a helyzet, a termelők nem tudják kielégíteni a fogyasztók keresletét, azaz hiány lép fel a piacon. Ezt szemlélteti a 4. ábra. Sem a többlet, sem a hiány nem lesz tartós állapot, mert a piaci szereplők felismerik, hogy magatartásuk megváltoztatásával helyzetükön javítani tudnak, s az alkalmazkodások az egyensúly felé viszik a piacot.

A fenti megközelítésben a piac egy koordinációs mechanizmus, amely az árjelzéseken keresztül automatikusan mozgatja az egyensúly felé a keresletet és a kínálatot. Ezek az alkalmazkodások az időben zajlanak, így a piaci koordináció maga egy folyamat.

P

P1

Pe

Q

S

D

P2

Q2

Qe

Q1

többlet

hiány

4. ábra: A piaci egyensúly

Ha a kereslet vagy a kínálat, vagy mindkettő megváltozik – azaz a keresleti vagy a kínálati görbe, vagy mindkettő eltolódik –, új egyensúlyi helyzet alakul ki. Az 5. ábra azt mutatja, hogy a kínálat csökkenése hogyan hat a piaci egyensúlyra a fagyi piacán.



5. ábra: Új egyensúly a piacon

**Ajánlott további ismeretanyagok**

<https://www.mruniversity.com/courses/principles-economics-microeconomics/equilibrium-price-supply-demand-example>

**Kérdések, feladatok**

Ábrázolja egy városban a kenyérpiacot! Mutassa meg az ábrán, hogy hogyan változik meg a piaci egyensúly, ha az alábbiak egyidejűleg történnek!

a) A pékek szakszervezete 10%-os béremelést harcolt ki, és az egészséges táplálkozás filozófiája elterjedt a fogyasztók körében, ami a kenyér fogyasztásának csökkentését hirdeti.

b) A liszt piaci ára csökkent a jó gabonatermés miatt, ugyanakkor az energia ára emelkedett.

Tekintsük a családi autók piacát! Határozzuk meg, hogy az itt felsorolt események a keresletet vagy a kínálatot meghatározó mely tényezőre hatnak! Azt is mondjuk meg, hogy a kereslet vagy a kínálat nő vagy csökken! Ezután rajzoljunk egy ábrát és mutassuk meg, hogyan változik a családi autók ára és mennyisége!

1. Az emberek úgy döntenek, hogy több gyermeket vállalnak.
2. Az acélipari munkások sztrájkja miatt emelkedik az acél ára.
3. A mérnökök új automatizált gépeket fejlesztenek ki a családi autók gyártására.

# Kereslet, kínálat és kormányzati intézkedések (Dr. Kapás Judit)

**Bevezető kérdések**

Milyen célból szabályozza a kormány a piaci árat?

Milyen esetben nincs hatása a maximális eladási ár megszabásának?

Milyen esetben van hatása a minimális eladási ár meghatározásának?

**Kulcsszavak**

árplafon, árpadló

**Összefoglalás**

Bár a piaci egyensúlyi állapot valószínűleg hatékony, lehetséges, hogy nem mindenki elégedett vele. Ilyen esetekben a kormányzat szabályozhatja a piacot árszabályozással.

Az árszabályozást akkor alkalmazzák, ha a döntéshozók azt gondolják, hogy egy termék/szolgáltatás piaci ára tisztességtelen a vevők vagy az eladók szempontjából. Az intézkedés jelentheti árplafon vagy árpadló megállapítását.

Az árplafon: törvényben rögzített maximális eladási ár. Ha a kormányzat árplafont vezet be, kétféle kimenet lehetséges: (1) Az árplafon nem érvényesül, ha a termék árát az egyensúlyi ár fölött állapítják meg. (2) Árplafon érvényesül a piacon, ha a termék árát az egyensúlyi ár alatt állapítják meg. Egy ténylegesen érvényesülő árplafon a következőt eredményezi: (1) hiányt, (2) nem árjellegű adagolást (hosszú sorok, korrupció, személyes szimpátia, jegyrendszer).

Az árpadló: törvényben rögzített minimális eladási ár. Ha a kormány árpadlót határoz meg, kétféle kimenet lehetséges: (1) Az árpadló nem érvényesül, mert azt az egyensúlyi ár alatt határozták meg. (2) Az árpadló érvényesül, mert azt az egyensúlyi ár felett határozták meg, ami felesleghez vezet.

Az árpadló egyik fontos példája a minimálbér. A minimálbér-törvények meghatározzák, hogy mi az a legkisebb ár, amit a munkáért cserébe a munkaadóknak fizetniük kell.

A kormányzati árszabályozás egyensúlytalanságot hoz létre a piacon és számos negatív következményhez vezethet.

**Ajánlott további ismeretanyagok**

<https://www.mruniversity.com/courses/principles-economics-microeconomics/price-controls-definition-nixon>

<https://www.mruniversity.com/courses/principles-economics-microeconomics/price-ceiling-shortages-reduce-quality>

<https://www.mruniversity.com/courses/principles-economics-microeconomics/price-ceiling-gasoline-example-search-costs>

<https://www.mruniversity.com/courses/principles-economics-microeconomics/price-floor-example-minimum-wage>

**Kérdések, feladatok**

Mutassa meg egy ábrán a minimálbér hatását a munkapiacra!

Hogyan vezethet korrupcióhoz az árszabályozás?

# A kereslet elemzése (Dr. Kapás Judit)

**Bevezető kérdések**

Hogyan reagál a keresett mennyiség az ár növekedésére

1. a benzin vagy a kenyér
2. a Gucci táska
3. a külföldi nyaralás

esetén?

Milyen kapcsolat van a vállalat árbevételének alakulása és a termék árának változtatása között?

**Kulcsszavak**

árrugalmasság, jövedelemrugalmasság, keresztár-rugalmasság

**Összefoglalás**

A vállalatok számára elengedhetetlen a fogyasztói kereslet elemzése – különösen marketing szempontból – az árpolitika kialakítása szempontjából. A kereslet elemzésének legfontosabb színtere a rugalmassági elemzés. Egy termék keresletének rugalmasságát három tényező vonatkozásában értelmezhetjük: (1) saját ára, (2) kapcsolódó termék ára, (3) jövedelem.

Az árrugalmasság azt fejezi ki, hogy a termék ára 1%-os megváltozásának hatására hány %-kal változik meg a keresett mennyiség. A kereslet törvénye alapján e mutató előjele negatív.

Az árrugalmasság alapján megkülönböztethetünk rugalmas, rugalmatlan és egységnyi rugalmasságú (az árrugalmasság értéke abszolút értékben 1) keresletet. A rugalmasság tekintetében az alábbi szélsőséges esetek lehetségesek:

• tökéletesen rugalmatlan kereslet (az árrugalmasság értéke nulla)

A termék árának változása nincs hatással a fogyasztók keresletére. Azon termékek esetén viselkedik így a kereslet, amelyeknek nincs helyettesítőjük és alapvető szükségletet elégítenek ki. A keresleti görbe ilyenkor egy függőleges egyenes.

• tökéletesen rugalmas kereslet (az árrugalmasság értéke végtelen)

A termék adott ára mellett is nő a kereslet. A keresleti görbe alakja egy vízszintes egyenes.

Negatív meredekségű lineáris keresleti görbe esetén a kereslet árrugalmassága minden pontban más. A keresleti görbe mentén az árrugalmasság abszolút értéke fentről lefelé haladva csökken, végtelentől nulláig. Egységnyi rugalmasság a keresleti görbe felező pontjában van.

Az árrugalmasság és a vállalati bevétel alakulása között szoros kapcsolat áll fenn. Ha a kereslet rugalmas és az árat csökkentjük, akkor a bevétel nőni fog, hiszen az árcsökkenés %-os mértékét meghaladja a keresletnövekedés %-os mértéke. Ha viszont rugalmatlan a kereslet és csökkentjük az árat, akkor a keresletnövekedés %-os mértéke kisebb, mint az árcsökkentés %-os mértéke, így a bevétel csökkenni fog.

A kereslet jövedelemrugalmassága azt fejezi ki, hogy a fogyasztói jövedelem 1%-os változásának hatására hány %-kal változik a keresett mennyiség. Normál javak esetén a jövedelemrugalmasság pozitív, míg alárendelt javak esetén negatív. Mindkét jószágnál lehet rugalmas, vagy rugalmatlan a kereslet.

Helyettesítő és kiegészítő termékek esetén az egyik termék árának megváltozása nem csak az adott termék saját keresletére van hatással, hanem a kapcsolódó termék keresletére is. A keresztár-rugalmasság azt fejezi ki, hogy az egyik termék árának 1%-os megváltozása hány %-kal változtatja meg a másik termék iránti keresletet. Előjele a két termék viszonyától függ. Ha a két termék egymás helyettesítője, akkor keresztár-rugalmasságuk értéke pozitív, a kiegészítés esetén pedig negatív.

**Ajánlott további ismeretanyagok**

<https://www.mruniversity.com/courses/principles-economics-microeconomics/elasticity-demand-definition>

**Kérdések, feladatok**

Tegyük fel, hogy egy termék árrugalmassága -2. Mennyivel változik a termék fogyasztása, ha a termék ára

1. 2,5%-kal nő?
2. 5,5%-kal csökken?

Mondjon példát tökéletes és tökéletlen árrugalmasságú termékekre!

Az Ön cégének terméke iránt rugalmas a kereslet. Hogyan kellene az árat változtatni, ha az árbevételt növelni szeretnék?

# Piaci szerkezetek (Dr. Kapás Judit)

**Bevezető kérdések**

Hogyan alakul ki a piaci egyensúly a versenyzői piacon?

Említsen olyan iparágakat, amelyekben csak egy vállalat működik!

**Kulcsszavak**

kompetitív piac, oligopolpiac, monopolpiac, belépési korlát, árelfogadás

**Összefoglalás**

Az egyes iparágakban különböző típusú piacokkal találkozunk. Az eltérések (1) a piacon (iparágban) versenyző vállalatok számában, (2) a vállalatok relatív méretében, és (3) a piacra való belépés és a piacról való kilépés nehézségében keresendők. Három alapvető piaci szerkezet különböztethető meg: (1) kompetitív (tökéletesen versenyző) piac, (2) oligopolpiac, (3) monopolpiac.

Az egyik szélsőséges piaci struktúra a tökéletes verseny, amelyben a termelők száma (végtelenül) nagy, így minden termelő végtelenül kicsi a piac egészéhez képest, a vállalatoknak nincs piaci erejük. A vállalatok ugyanazt a technológiát alkalmazva ugyanolyan (homogén) termékeket gyártanak, így egyik vállalatnak sincs (költség) előnye a többivel szemben. A piacon az ár a kereslet és a kínálat kölcsönhatásában alakul ki, minden szereplő árelfogadó. A piacra való szabad be- és kilépés miatt hosszú távon a piaci ár az átlagköltséggel válik azonossá. Jó példa a mezőgazdasági termékek piaca.

A vállalatok száma tekintetében a másik szélsőséges esetet a (tiszta) monopólium képviseli. A monopólium egy adott termék vagy szolgáltatás piacán egyedüli termelő, képes kielégíteni a releváns piaci keresletet. A közüzemek piacán gyakran találkozunk monopóliummal: egy adott földrajzi régióban általában egy gáz- vagy vízszolgáltató látja el a háztartásokat. Mivel a piacra való belépés korlátozott, s új, alternatív termelők nem tudnak megjelenni, így az ár hosszú távon is profitot biztosíthat.

A valóságban leginkább olyan piacokat találunk, amelyeken kevés számú nagyvállalat működik. Ezeket a piacokat oligopolpiacoknak nevezzük. Az oligopólium legtöbb tulajdonságában a monopóliumhoz hasonlít, azaz a vállalat jelentős piaci erővel rendelkezik. Ugyanakkor azonban bármely vállalat döntése hatással van a versenytársakra is. Azaz ha egy vállalat például megváltoztatja az árat, akkor ez alkalmazkodásra kényszeríti a többieket is. Ez a kölcsönös függőség az oligopolpiac megkülönböztető jegye, amely stratégiai interakciókhoz vezet a vállalatok között. A piacok jelentős része oligopolpiac, például az autógyártás, gyógyszergyártás, légi személyszállítás.

**Kérdések, feladatok**

Milyen tényezők akadályozzák a piacra való belépést?

Miért nincs több vízszolgálató cég egy adott területen?

# A nemzeti jövedelem mérése I (Dr. Czeglédi Pál)

**Bevezető kérdések**

Hogyan lehet mérni egy ország gazdasági teljesítményét?

Mit jelent a GDP (bruttó hazai termék)?

Milyen különböző megközelítésekben számolhatjuk ki a GDP-t?

Miért igaz az, hogy a GDP a jövedelmet is méri?

**Kulcsszavak:** GDP, gazdasági körforgás, fogyasztás, beruházás, kormányzati vásárlás, nettó export.

**Összefoglalás**

A bruttó hazai termék (Gross Domestic Product, GDP) az ország területén adott idő alatt megtermelt, végső felhasználásra kerülő áruk és szolgáltatások összességének piaci értéke. A GDP-t három megközelítésben mérhetjük: (1) a definíciónak megfelelően összeadhatjuk a végső felhasználásra kerülő javak piaci értékét; (2) összeadhatjuk a gazdasági szereplők által létrehozott hozzáadott értékeket (bevétel-termelői felhasználás); (3) a gazdasági szereplők jövedelmét is összeadhatjuk (bér, kamat, profit, bérleti díjak, járadékok, stb.). A GDP-t kiadási oldalról négy kiadási tétel összegeként írhatjuk fel: GDP=fogyasztás+beruházás+kormányzati vásárlás+nettó export, ahol nettó export=export-import.



6. ábra: A gazdasági körforgás

**Ajánlott további ismeretanyagok:**

<http://www.ksh.hu/docs/hun/modsz/modsz31.html>

<http://www.ksh.hu/stadat_eves_3_1>

<http://www.ksh.hu/stadat_evkozi_3_1>

<https://www.mruniversity.com/courses/principles-economics-macroeconomics/gross-domestic-product-definition-what-is-gdp>

<http://appsso.eurostat.ec.europa.eu/nui/show.do?dataset=nama_10_gdp&lang=en>

**Kérdések, feladatok:**

Mit jelent az, hogy bruttó *hazai* terméket mér a GDP, nem nemzeti terméket? Mi a bruttó nemzeti jövedelem? Mi a GDP mértékegysége? Hogyan lehet a nettó export negatív?

#  A nemzeti jövedelem mérése II (Dr. Czeglédi Pál)

**Bevezető kérdések**

Mit jelent, hogy a GDP növekszik?

Hogyan lehetne szétválasztani egymástól az árszínvonal növekedése és a javak és szolgáltatások termelésének növekedése miatti GDP-növekedést?

Mit mutat meg az egy főre eső GDP?

Méri-e az egy főre eső GDP a jólétet?

**Kulcsszavak**: nominális GDP, reál GDP, egy főre eső jövedelem/GDP, bázis év, tárgy év, gazdasági növekedés.

**Összefoglalás**

A nominális (folyó áron számolt) GDP időszakok közötti összehasonlítása nem mutatja az életszínvonal változását, mert az árak változása is okozhatja a változást. E probléma megoldására vezetjük be a reál GDP-t: A reál GDP kiszámolásakor nem folyó árakat, hanem rögzített árakat, mégpedig egy bázisév árait használjuk a termelt áruk és szolgáltatások értékének meghatározásához. A reál GDP változását vagy az egy főre eső reál GDP változását hívjuk gazdasági növekedésnek, mert az átlagember anyagi jólétének (reál jövedelmének) változását mutatja. A jólét természetesen több, mint az anyagi jólét, ezért a GDP sem méri azt tökéletesen. Számos olyan dolog van, amely a jóléthez hozzájárul, de a GDP-hez nem: szabadidő; a tiszta környezet értéke; mindazon tevékenységek értéke, amelynek nincs piaca: pl. „otthoni termelés” (gyereknevelés, takarítás).

**Ajánlott további ismeretanyagok:**

<https://www.mruniversity.com/courses/principles-economics-macroeconomics/real-versus-nominal-gdp>

<http://appsso.eurostat.ec.europa.eu/nui/show.do?dataset=prc_ppp_ind&lang=en>

<http://www.ksh.hu/docs/hun/xstadat/xstadat_hosszu/h_qpt001.html>

<https://www.youtube.com/watch?v=Y27WdU3PlGo>

**Kérdések, feladatok:**

Hogyan számoljuk a reál GDP-t, ha ismerjük a termelt javak mennyiségét és árát különböző években? Befolyásolja-e a gazdasági növekedés általunk kiszámolt rátáját az, hogy melyik évet választjuk bázis évnek? Hány százalékkal „szokott” növekedni az egy főre eső reál GDP egy év alatt?

# A megélhetési költségek mérése (Dr. Czeglédi Pál)

**Bevezető kérdések**

Mit jelent az infláció és hogyan lehet mérni?

Melyek a fő árindexek?

Mik a különbségek ezek között?

Mennyire jó mércéje a fogyasztói árindex a megélhetési költségek változásának?

Hogyan kell jövedelmi adatokat „deflálni” vagy „inflálni” ahhoz, hogy összehasonlíthassuk őket?

**Kulcsszavak**: árindex, GDP-deflátor, fogyasztói árindex, fogyasztói kosár, inflációs ráta.

**Összefoglalás**

Az infláció az általános árszint növekedése, az inflációs ráta pedig arra a kérdésre válaszol, hogy hány százalékkal nőttek az árak (az általános árszint) egyik időszakról a másikra. Az infláció árindexekkel mérhetjük, amelynek számos fajtája létezik, de a két leginkább használt árindex a GDP-deflátor és a fogyasztói árindex. A GDP-deflátor a nominális és a reál GDP hányadosa 100-zal szorozva, a fogyasztói árindex pedig egy rögzített fogyasztói kosár költségének két időszak közötti összehasonlításából számolt mutató. Az árindexeket használhatjuk arra is, hogy nominális jövedelmek (pl. bérek) reálértékét kiszámolva összehasonlíthatóvá tegyük őket. A fogyasztói árindex felülbecsli a megélhetési költségek valós változását.

**Ajánlott további ismeretanyagok:**

<https://www.mruniversity.com/courses/principles-economics-macroeconomics/united-states-measure-inflation>

<http://www.ksh.hu/stadat_eves_3_6>

<http://www.ksh.hu/docs/hun/modsz/modsz36.html>

<https://www.mnb.hu/kiadvanyok/jelentesek/inflacios-jelentes>

**Kérdések, feladatok:**

Meg kell-e egyeznie a GDP-deflátor és a fogyasztói árindex alapján számolt inflációs rátának? Miért (nem)? Ha a fogyasztói árindex ez évi értéke 105, tavalyi értéke pedig 101, akkor hány százalékos volt az infláció az idén?

# Termelés és gazdasági növekedés (Dr. Czeglédi Pál)

**Bevezető kérdések**

Miért tér el az országok életszínvonala?

Miért növekszik az egy főre eső GDP számos országban?

Miért növekszik az egy főre eső GDP egyes országokban gyorsabban, mint másokban?

Mi határozza meg egy ország termelékenységét?

**Kulcsszavak**: termelékenység, gazdasági növekedés, fizikai tőke, humán tőke, technológia, népességnövekedés, gazdasági fejlődés.

**Összefoglalás**

Különböző országok életszínvonala nagymértékben eltér, illetve eltérően növekszik. E mögött a jelenség mögött a termelékenységbeli különbségek állnak és a termelékenység növekedése áll. Termelékenységet és annak a növekedését alapvetően a technológiai haladás, illetve a termelési tényezők felhalmozása alapozza meg. Fontossági sorrendbe rendezve a gazdasági növekedés meghatározóit: technológiai fejlődés, humán tőke, fizikai tőke (beruházás), népességnövekedés. A mélyebb okok az intézményrendszerben (pl. jogrend) rejlenek.

**Ajánlott további ismeretanyagok:**

<https://www.mruniversity.com/courses/principles-economics-macroeconomics/gdp-per-capita-purchasing-power-parity-example>

<https://www.mruniversity.com/courses/principles-economics-macroeconomics/growth-rate-real-gdp-per-capita>

<https://www.gapminder.org/tools/#$chart-type=bubbles>

<https://paulromer.net/economic-growth/>

**Kérdések, feladatok**

Nagyjából hányszoros a különbség egy főre eső GDP-ben a gazdag és szegény országok között? Mennyivel van Magyarország lemaradva a nyugat-európai országoktól? Melyek a jövedelmi eltérések legfőbb okai? Ha az egy főre eső GDP 2 százalékkal növekszik évente, hány éve alatt duplázódik meg? Hány év alatt duplázódik meg, ha évente 5 százalékkal növekszik?

# A pénz jelentősége és funkciói (Dr. Czeglédi Pál)

**Bevezető kérdések**

Mi a pénz? Milyen funkciókat tölt be?

Miért használunk pénzt?

Van-e valami társadalmi haszna annak, hogy pénzt használunk a tranzakciók lebonyolítására és nem cseregazdaságban élünk?

Milyen eszközöket használunk pénzként?

Milyen szerepet játszanak a bankok a pénzrendszerben? Hogyan teremtenek pénzt a bankok?

Mi a központi bank?

**Kulcsszavak:** pénz, pénzfunkciók, pénzeszköz, barter, bank, központi bank, pénzteremtés.

**Összefoglalás**

A pénzt a funkcióin keresztül definiáljuk: a pénz az, ami betölti a csereeszköz, elszámolási eszköz és a vagyontartási eszköz funkciót. Azáltal, hogy pénzt használunk, tranzakciós költségeket takarítunk meg. A pénz lehet árupénz, amikor egy egyébként is hasznos jószág válik pénzzé, és lehet belső érték nélküli pénz, amikor a pénzként használt eszköz csak mint pénz értékes. A modern pénz is ilyen. Az általunk használt pénzt (a pénzkínálatot) vagy a jegybank (központi bank) bocsátja ki, vagy a bankrendszer teremti hitelezés útján, hiszen nemcsak a készpénz, hanem a folyószámla-betétek is betöltik az előbbi három funkciót.

**Ajánlott további ismeretanyagok:**

<https://www.youtube.com/watch?v=lQFxbNNk7iQ&list=PLJZSXmezve0c5SvQYATe0Kcugau0boiog>

<https://www.mnb.hu/monetaris-politika>

<https://www.mruniversity.com/courses/principles-economics-macroeconomics/federal-reserve-money-multiplier>

**Kérdések, feladatok**

Említsen néhány olyan eszközt, amelyek ellátták a pénz funkciókat valamikor a történelemben, de ma már nem használjuk őket! Árupénz (volt)-e az arany? Miért (nem)? Milyen típusú tranzakciós költségek növekednének meg, ha nem használnánk pénzt?

# Munkanélküliség (Dr. Czeglédi Pál)

**Bevezető kérdések**

Mit jelent a munkanélküliség?

Ki a munkanélküli?

Kik az aktívak és a gazdaságilag nem aktívak? Milyen mutatókkal jellemezhető a munkapiac a munkanélküliségi rátán kívül?

Milyen típusai és okai vannak a munkanélküliségnek?

**Kulcsszavak**: munkanélküliség ráta, foglalkoztatási arány, aktivitási arány, passzív munkanélküli, súrlódásos munkanélküliség, strukturális munkanélküliség.

**Összefoglalás**

A munkapiaci statisztika szempontjából a teljes népességet a 16 és 64 vagy 16 és 74 év közöttiek jelentik. Ezeken belül különböztetünk meg aktívakat (foglalkoztatottakat és munkanélkülieket) illetve és gazdaságilag nem aktívakat. Munkanélküli csak az lehet, aki aktívan keres állást. A munkanélküliség ráta a munkanélküliek száma az aktív népesség százalékában kifejezve. Az aktivitási ráta az aktívak száma a teljes népesség százalékában, míg a foglalkoztatási arány a foglalkoztattak száma a teljes népesség százalékában. A munkanélküliség lehet súrlódásos, amit az álláskeresés költséges volta okoz; vagy strukturális, ami a munkapiac intézményrendszere (pl. minimálbér) miatt merül fel.

**Ajánlott további ismeretanyagok:**

<https://www.mruniversity.com/courses/principles-economics-macroeconomics/labor-force-unemployment-rate>

<https://www.mruniversity.com/courses/principles-economics-macroeconomics/us-europe-structural-unemployment>

<https://www.mruniversity.com/courses/principles-economics-macroeconomics/us-frictional-unemployment>

<http://www.ksh.hu/stadat_eves_2_1>

<http://www.ksh.hu/docs/hun/modsz/modsz21.html>

**Kérdések, feladatok**

Hogyan mérik fel a munkanélküliséget? Milyen okból lehet valaki nem aktív? Miért jelent rosszat a munkanélküliség? Miért ingadozik a munkanélküliségi ráta?

# Agrárgazdaságtan tárgya

**Bevezető kérdések**

Mivel foglalkozik az agrárgazdaságtan (agrárökonómia)?

Milyen tényezőkben különböznek az agrárgazdaságtanban használt fogalmak?

Melyen nemzetgazdasági ágakat ismer? Hogyan csoportosítjuk azokat szektorok szerint?

Jellemezze a hagyományos és többfunkciós mezőgazdaságot!

**Kulcsszavak**: agrárgazdaság, élelmiszer-gazdaság, élelmiszerlánc, agribusiness, hagyományos és multifunkciós mezőgazdaság.

**Összefoglalás**

Az agrárgazdaságtan a közgazdaságtan olyan ágazati alrendszere, amely a mezőgazdaság sajátosságaival, elsősorban makroökonómiai kérdéseivel foglalkozik. A hagyományos természettudományi és közgazdasági felfogásban a mezőgazdaság, mint nemzetgazdasági ág, továbbá földművelés, mint tevékenység fogalom volt meghatározó. A mezőgazdasági termelés technikája és technológiája, valamint gazdálkodásának rendszere azonban gyökeresen megváltozott az utóbbi fél évszázadban. A hagyományos mezőgazdasági tevékenységek (alapanyagtermelés) multifunkciókkal egészültek ki, miszerint a mezőgazdaságnak fontos szerepe van a hozzá kapcsolódó táj, természet, környezet, valamint a vidéki társadalom tárgyi, szellemi, kulturális örökségének a megőrzésében. Az EU multifunkcionális mezőgazdálkodási koncepciója szerint az agrárágazatnak legalább három fő funkciója van: (1) termelési, (2) természetvédelmi, tájfenntartási, valamint (3) vidékfejlesztési feladatkör.

Ajánlott további ismeretanyagok:

Fertő I. – Mizik T. (szerk.) 2016: Agrárgazdaságtan I. – Mezőgazdasági árak és piacok. ISBN: 978 630597272

Fogarassy Cs. – Villányi L. (2004): Agrárgazdaságtan I., Gödöllő, egyetemi jegyzet

Mizik T. (szerk.) (2017): Agrárgazdaságtan II. – Az agrárfejlesztés mikro- és makroökonómiája. Akadémia Kiadó, ISBN: 978 963 05 9908 5

Szabó G. (2001): Élelmiszer-gazdaságtan (Egyetemi jegyzet) DE MTK AVI – Kaposvári Egyetem ÁTK, Debrecen

Villányi L. – Vasa L. (2006): Agrárgazdaságtan, EU agrár- és környezetpolitika, DE AMTC AVK

**Kérdések, feladatok**

Ismertesse az Agribusiness fogalmát! Kik tartoznak a primer szektorba (írjon példát)? Hogyan változott a szektor jelentősége az elmúlt években? Hasonlítsa össze a hagyományos és multifunkciós mezőgazdaság tevékenységeit! Mit jelent az 5 „F” végtermék kifejezés?

# Az élelmiszer-gazdaság nemzetgazdasági szerepe

**Bevezető kérdések**

Milyen mezőgazdasági adatgyűjtési formákat ismer? Milyen különbségek vannak az egyes információs rendszerek között?

Hogyan lehet mérni a mezőgazdaság teljesítményét?

Melyek a jellemzői napjainkban a mezőgazdasági nyersanyagtermelésnek?

Melyek a jellemzői napjainkban az élelmiszeriparnak?

**Kulcsszavak**: adatgyűjtési formák, SNA mutatók, agrárolló.

**Összefoglalás**

Az adatgyűjtések célja, hogy nyomon kövesse a mezőgazdaságban bekövetkezett változásokat, illetve pontos és hiteles adatokkal szolgáljon a hazai gazdaságirányítás, az Európai Unió és a gazdálkodók részére. A mezőgazdaságnak az Európai Unión belül kitüntetett szerepe van a közös agrárpolitikára. A mezőgazdaság támogatására fordított tetemes költségvetési kiadásokra tekintettel törvényszerű, hogy az EU az agrárinformációs rendszerrel szemben megkülönböztetett igényeket és követelményeket támasszon. Az információk döntő többségét az agrárstatisztika szolgáltatja, amely az Európai Unió statisztikai rendszerének egyik legfejlettebb alrendszerét képezi. A legtöbb agrárstatisztikai információt az Európai Tanács és az Európai Bizottság rendeletei, irányelvei és határozatai szerint kell előállítaniuk és szolgáltatniuk a tagországoknak.

Ajánlott további ismeretanyagok:

<http://www.ksh.hu/apps/shop.lista?p_lang=HU&p_temakor_kod=OM>

<http://www.ksh.hu/agrarcenzusok_hosszu_idosorok_tablak>

http://www.ksh.hu/mezogazdasagi\_osszeirasok

https://www.aki.gov.hu/publikaciok/menu/a:305/Adatok+%C3%A9s+inform%C3%A1ci%C3%B3k/Teszt%C3%BCzemi+rendszer+(FADN)

Kapronczai I.: Az agrárinformációs rendszer fejlesztése az EU-csatlakozás tükrében (<http://www.ksh.hu/statszemle_archive/2000/2000_04/2000_04_212.pdf>)

[http://ec.europa.eu/eurostat/statistics-explained/index.php/Agriculture,\_forestry\_and\_fishery\_statistics](http://ec.europa.eu/eurostat/statistics-explained/index.php/Agriculture%2C_forestry_and_fishery_statistics)

**Kérdések, feladatok**

Milyen mutatók segítenek a mezőgazdaság nemzetgazdasági szerepének vizsgálatában? Hogyan változik a mezőgazdaság részesedése a GDP-ből, beruházásokból, mekkora jelenleg ezen mutatók nagysága, százalékosan és értékben kifejezve? Jellemezze a mezőgazdaság helyzetét napjainkban!

# Mezőgazdaság erőforrásai I.

**Bevezető kérdések**

Melyek a mezőgazdaság erőforrásai?

Jellemezze a munkaerőpiac összetételét!

Mely mutatókkal jellemezhetjük a munkaerőpiacot?

**Kulcsszavak**: mezőgazdaság erőforrásai, foglalkoztatottak, munkanélküliek, munkaerőpiaci mutatók, ÉME, elöregedő korszerkezet.

**Összefoglalás**

A versenyképes és hatékony mezőgazdasági termeléshez elengedhetetlen a humántőke megfelelő képzettsége. A mezőgazdasági foglalkoztatást számos tényező befolyásolja, mind a társas vállalkozásoknál, mind az egyéni gazdaságoknál. A mezőgazdasági munkák szezonális jellegéből adódó alkalmi munkavégzés árnyalja a foglalkoztatásról kialakult képet. A munkaerő-felhasználás a mezőgazdaságban különböző jellegű, attól függően, hogy társas vállalkozásról vagy egyéni gazdaságról van-e szó. A társas vállalkozásokban foglalkoztatottak többnyire napi 8 órában végzik tevékenységüket, az egyéni gazdaságokban általában naponta csupán néhány órát dolgoznak. Az utóbbinál jelentős a részmunkaidős és az időszakos munkát végzők aránya. Az éves munkaerőegység (ÉME) fogalmának bevezetése jelentette a megoldást az összehasonlításhoz, ami a néhány órás munkavégzés teljes munkaidős munkavégzésre (évi 1 800 óra) történő átszámítását teszi lehetővé.

Ajánlott további ismeretanyagok:

Hamza E. – Rácz K. – Szabó D. (2016): Agrár-munkaerőpiaci barométer felmérés eredményei, Agrárgazdasági Kutató Intézet, Budapest, 2018. ISSN: 2560-2632

Magda S. – Marsalek S. – Magda R. (2017): Az agrárgazdaságban foglalkoztatottak képzettsége és a jövő igénye. Gazdálkodás, 61. évfolyam, 4. szám pp.61-86.

Mizik T. (szerk.) (2017): Agrárgazdaságtan II. – Az agrárfejlesztés mikro- és makroökonómiája. Akadémia Kiadó, ISBN: 978 963 05 9908 5.

<https://ageconsearch.umn.edu/record/201403/files/GAZDALKODAS_2014_02_Popp_173_184.pdf>

<http://www.ksh.hu/apps/shop.lista?p_lang=HU&p_temakor_kod=QL>

[http://ec.europa.eu/eurostat/statistics-explained/index.php/Agriculture,\_forestry\_and\_fishery\_statistics](http://ec.europa.eu/eurostat/statistics-explained/index.php/Agriculture%2C_forestry_and_fishery_statistics)

<http://ec.europa.eu/eurostat/statistics-explained/index.php/Farm_structure_statistics>

**Kérdések, feladatok**

Jellemezze a mezőgazdasági munkaerő sajátosságait! Milyen tényezők határozzák meg a mezőgazdasági foglalkoztatást? Jellemezze a foglalkoztatottak és munkanélküliek számának alakulását Magyarországon! Mire szolgál az Éves Munkaerőegység (ÉME)?

# Mezőgazdaság erőforrásai II.

**Bevezető kérdések**

Melyek a termőföld sajátosságai?

Milyen okok miatt nevezhető a föld speciális termelési tényezőnek?

Melyek a föld árát befolyásoló legfontosabb tényezők?

Hogyan alakul a birtokszerkezet Magyarországon?

Hogyan változott a földtulajdonlás és földbérlés kérdéskörének jogi szabályozása?

**Kulcsszavak**: aranykorona rendszer, földhasználat művelési ágak szerint, átlagos birtokméret, földtulajdon, haszonbérlet, földműves.

**Összefoglalás**

Hazánk természeti adottságai, domborzati viszonyai, klimatikus tényezői és kiváló termőképességű talajai potenciálisan a legtöbb kultúrnövény termelésében jó minőségű és mennyiségű eredmények elérését teszik lehetővé. Magyarországnak az Európai Unió tagállamainak többségétől eltérő üzemszerkezete van. Sajátosságnak tekinthető a kétpólusú gazdaságszerkezet (a földtulajdon rendkívüli mértékű elaprózódásával), amit a nagyobb méretű gazdaságok és a kisüzemek jelentenek. A rendszerváltást követően a középüzemek súlya növekedni kezdett, de napjainkra sem vált meghatározóvá. Az elaprózott tulajdoni szerkezettel ellentétben a földhasználat viszonylag koncentrált**.** A duális struktúra nem csupán a földhasználatban, hanem a gazdaságok piachoz való viszonyában, ahhoz való alkalmazkodóképességében is tetten érhető. Egy adott ország versenyképességét döntően befolyásolja a kialakult üzemi struktúra. Magyarországon jelenleg is vitatott kérdés a meglévő üzemi struktúra helytállósága.

Ajánlott további ismeretanyagok:

Mizik T. (szerk.) (2017): Agrárgazdaságtan II. – Az agrárfejlesztés mikro- és makroökonómiája. Akadémia Kiadó, ISBN: 978 963 05 9908 5, 446 p.

<http://www.ksh.hu/apps/shop.lista?p_lang=HU&p_temakor_kod=OM>

[http://ec.europa.eu/eurostat/statistics-explained/index.php/Agriculture,\_forestry\_and\_fishery\_statistics](http://ec.europa.eu/eurostat/statistics-explained/index.php/Agriculture%2C_forestry_and_fishery_statistics)

<http://ec.europa.eu/eurostat/statistics-explained/index.php/Farm_structure_statistics>

**Kérdések, feladatok**

Melyek a termőföld tulajdonságai? Mely tényezők befolyásolják a termőföld árát? Jellemezze az Európai Unió birtokszerkezetét! Mit jelent, hogy elaprózódott birtokstruktúra? Definiálja a földműves fogalmát!

# Gazdaságszerkezet

**Bevezető kérdések**

Hogyan definiálná a gazdaság fogalmát?

Mit jelent a gazdaságküszöb? Hogyan alakul a mértéke az EU-28-ban?

Mi jellemzi az EU-28 tagországainak gazdaságszerkezetét?

**Kulcsszavak**: gazdaság, egyéni gazdaságok, gazdasági szervezetek, integráció és koordináció, szövetkezés, termelési típusok, gazdálkodási célok.

**Összefoglalás**

Az EU-ban és az üzemi világban sem találunk egységes normát a gazdaságszerkezetre, melyet követni kellene. A legnagyobb problémát az egyes egységek lehatárolása jelenti országonként, de gyakran kutatónként is más-más definíciót találunk az egyéni és családi gazdaságokra. Az Unió tagországainak üzemi rendszere sem mutat egységes képet, ugyanis nem létezik üzemi szabvány. Az EU jelenleg sem ír elő egységes határokat, csak előírja a maximális lefedettséget, hogy a mezőgazdasági tevékenység minél teljesebb legyen, illetve egyéb esetekben csak bizonyos határok feletti gazdaságok számbavételét írja elő.

Ajánlott további ismeretanyagok:

Fertő I. – Mizik T. (szerk.) (2016): Agrárgazdaságtan I. - Mezőgazdasági árak és piacok. ISBN: 978 630597272

Mizik T. (szerk.) (2017): Agrárgazdaságtan II. – Az agrárfejlesztés mikro- és makroökonómiája. Akadémia Kiadó, ISBN: 978 963 05 9908 5, 446 p.

<http://www.ksh.hu/agrarcenzusok_gszo>

<http://ec.europa.eu/eurostat/statistics-explained/index.php/Farm_structure_statistics>

**Kérdések, feladatok**

Ismertesse az egyéni gazdaságok és gazdasági szervezetek közötti különbségeket! Hogyan alakul a koncentráció mértéke az élelmiszervertikum egyes lépcsőfokai mentén? Definiálja a szövetkezet fogalmát! Melyek a TÉSZ-ek fő feladatai, tevékenységei? Melyek a főbb különbségek a szövetkezetek és a gazdasági társaságok között?

# Agrárkülkereskedelem

**Bevezető kérdések**

Hogyan alakult a magyar agrárkülkereskedelem az EU-csatlakozástól napjainkig?

Hogyan jellemezhető az agrárkülkereskedelem termékszerkeszete?

Milyen fejlesztési lehetőségek várnak Magyarországra a világpiaci kereskedelembe történő aktívabb bekapcsolódása során?

**Kulcsszavak**: export, import, külkereskedelmi egyenleg, partnerországok, származási ország, feladási ország, termékszerkezet.

**Összefoglalás**

Az export a gazdasági növekedés és a munkahelyteremtés egyik fő hajtóereje. Az EU-csatlakozás az új tagállamok agrár-külkereskedelmében jelentős átalakulásokat hozott. A piacgazdaságba történő átmenet időszakában Magyarország és a környező országok mezőgazdasági exportja főként munkaintenzív és alacsony hozzáadott értékű termékekből állt. Az EU-csatlakozás után a magasabb hozzáadott értékű késztermékek aránya növekedett a kereskedelemben. Az utóbbi években azonban az alacsony hozzáadott értékű termékek kerültek az export középpontjába, miközben a magasabb feldolgozottságú és magasabb egységárú termékek aránya a kivitelben visszaesett. A hazai piac változásával párhuzamosan Magyarország elvesztette a versenyképességét a teljes termékskála versenyében. Ez a mezőgazdasági piac sérülékenységét is növelte. Az import ezzel szemben drága feldolgozott termékekből áll, magas hozzáadott-értékkel. Utóbbi összetétele rendkívül heterogén mind értékben, mind mennyiségben kifejezve. Ez megerősíti az ezzel foglalkozó kutatások eredményeit: a hazai agrár-külkereskedelemnek a magas hozzáadott-értékű termékek kivitelét kellene növelnie.

Ajánlott további ismeretanyagok:

Mizik T. (szerk.) (2017): Agrárgazdaságtan II. – Az agrárfejlesztés mikro- és makroökonómiája. Akadémia Kiadó, ISBN: 978 963 05 9908 5

http://www.ksh.hu/apps/shop.lista?p\_lang=HU&p\_temakor\_kod=QK

**Kérdések, feladatok**

Milyen nemzetközi osztályozásokat ismer, és mi a különbség ezek közöttük? Mit jelent a származási, feladási, rendeltetési ország? Hogyan változott a magyar agrár-külkereskedelem termékszerkezet az EU-csatlakozás után? Melyek a legfontosabb agrárexport és -import termékek? Melyek a fontosabb export és import országaink?

# Globális kihívások a mezőgazdaságban

**Bevezető kérdések**

Tudjuk-e biztosítani 9 milliárd fő egészséges és fenntartható élelmiszerellátását változó étrend mellett?

Meg tudjuk-e változtatni az erőforrások elosztását a jelenlegi társadalmi és gazdasági berendezkedés mellett?

Meg tudjuk-e mindezt valósítani a biodiverzitás csökkenésének megállítása és az ökoszisztéma megőrzése mellett?

**Kulcsszavak**: élelmiszertermelés, élelmiszer-biztonság, élelmezés-biztonság, élelmiszerlánc vesztesége, biokapacitás, vízhasználat, környezet-biztonság.

**Összefoglalás**

Napjainkban több mint 7 milliárd fő a Föld lakossága, ami 2050-re 9 milliárdra emelkedhet. Amennyiben a fogyasztási szerkezet nem változik addigra, akkor 11,5 milliárd fő fogyasztásának megfelelő mennyiségű élelmiszert kell majd termelni. Hogyan lesz képes a mezőgazdaság megfelelni a feladatnak? Az élelmezés mellett további globális kihívásokkal is szembesül a mezőgazdaság: ezek főként a természeti erőforrások hatékony felhasználásával függnek össze. Napjainkban az emberiség nagyobb mértékben használja ezeket az erőforrásokat, mint ahogy azok természetes módon újratermelődnek. A Föld emelkedő lakosságszámával együtt a környezeti terhelés is nőni fog, ami nehezebbé teszi a biológiai diverzitás fenntartását. Az előrejelzések alapján a népesség 70%-a városokban él majd, ami újabb területeket köt le a természetes élőhelyekből. A növekvő népességgel emelkedik az élelmiszerpazarlás mértéke is. A klímaváltozás és a szélsőséges időjárás okozta negatív hatások erősödése további terheket ró az agráriumra.

Ajánlott további ismeretanyagok:

Mizik T. (szerk.) (2017): Agrárgazdaságtan II. – Az agrárfejlesztés mikro- és makroökonómiája. Akadémia Kiadó, ISBN: 978 963 05 9908 5

Joachim von Braun, Volker ter Meulen, Dag Lorents Aksnes, Tim Benton, Alberto Garrido, Charles Godfray, Anne-Marie Hermansson, Sander Janssen, Christian Jung, Pavel Krasilnikov, Aifric O’Sullivan, Jozsef Popp, Angelika Schnieke, Barbara Wroblewska, Claudia Canales, Robin Fears – Robin Fears (szerk.) (2018): Opportunities and challenges for research on food and nutrition security and agriculture in Europe. Halle: EASAC Secretariat, 2017. 72 p. (34., EASAC policy report 34; (ISBN:[978-3-8047-3811-9](http://www.isbnsearch.org/isbn/9783804738119))

**Kérdések, feladatok**

Milyen kihívásokkal kell szembenéznie a mezőgazdaságnak 2050-ig? Hogyan mérsékelhető az élelmiszerlánc mentén a veszteség? Hogyan oldható meg a víz „problémája”?

# Az EU története

**Bevezető kérdések**

Mely szerződések járultak hozzá az integráció mélyüléséhez?

Mely országok az Európai Unió alapítói?

Miért volt fontos az Európai Szén- és Acélközösség (ESZAK)?

Mit jelent a három pilléres szerkezet?

**Kulcsszavak**: integrációs formák, Marshall-terv, szerződések, csatlakozó országok, gazdasági közösség, ratifikálás, szubszidiaritás.

**Összefoglalás**



1. táblázat: Mérföldkövek az Európai Unió történetében

Ajánlott további ismeretanyagok:

Blahó A. (szerk.) (2007): Európai integrációs alapismeretek. Aula Kiadó

Horváth Z. (2007): Kézikönyv az Európai Unióról. Hetedik, átdolgozott, bővített kiadáshvgorac Lap- és Könyvkiadó Kft.

<https://europa.eu/>

**Kérdések, feladatok**

Melyek az EU alapszerződései? Mely országok csatlakoztak az integrációhoz és melyik évben? Mit jelent a szubszidiaritás elve? Mi volt a Marshall-terv? Melyek voltak a legfontosabb eredményei a Maastrichti Szerződésnek? Miért volt szükség a Liszaboni Szerződés elfogadására az integráció további bővülése szempontjából?

# Az EU intézményei

**Bevezető kérdések**

Melyek a legfontosabb intézmények a EU döntéshozatalának szempontjából?

Kik a meghatározó szereplői az Európai Unió működésének?

Hogyan történik a döntéshozatal az Európai Unióban?

**Kulcsszavak**: intézményes háromszög, Európai Bizottság, Európai Unió Tanácsa, Európai Parlament, Európai Bíróság, Európai Központi Bank, konszenzusos döntés, minősített többségi szavazás, COREPER.

**Összefoglalás**

Az Európai Unió működéséért, a célok meghatározásáért és megvalósításáért összetett intézményrendszer a felelős. A komplexitás oka a feladatok sokszínűsége és a tagállamok nagy száma. A rendszer bonyolultságának fő oka leginkább mégis az ún. túlzott demokrácia érvényesítése. Az EU fő hibája tehát pont az egyik főerénye: törekvése minden érdek képviseletére. Emiatt létezik a sok EU-s intézmény, szervezet, bizottság és testületre. Ahhoz, hogy mindenki igénye érvényesülhessen valamilyen módon, jelentős apparátus szükséges. További bonyolító körülmény, hogy az EU 23 hivatalos nyelvén is közzé kell tenni az információkat. Így tehát látható, hogy a demokratikus elvek betartása érdekében komplex intézményi struktúra működtetésére van szükség.

Ajánlott további ismeretanyagok:

Blahó A. (szerk.) (2007): Európai integrációs alapismeretek. Aula Kiadó

Horváth Z. (2007): Kézikönyv az Európai Unióról. Hetedik, átdolgozott, bővített kiadáshvgorac Lap- és Könyvkiadó Kft.

<https://europa.eu/>

**Kérdések, feladatok**

Melyek az Európai Bizottság fő feladatai? Melyek az Európai Parlament fő feladatai? Melyek az Európai Unió Tanácsának fő feladatai? Mi a különség az Európai Tanács, az Európai Unió Tanácsa és az Európa Tanács között? Melyek a fontosabb lépései a jogszabály alkotásnak? Melyek az Európai Központi Bank fő céljai?

# Gazdasági és monetárius unió (GMU) kialakulása, az EU költségvetése

**Bevezető kérdések**

Mi a fő célja a GMU-nak?

Milyen kritériumoknak kell megfelelni a GMU esetében?

Melyek a költségvetés elvei és sajátos kritériumai?

Melyek az EU költségvetésének főbb bevételi és kiadási tételei?

**Kulcsszavak**: monetáris rendszer, árfolyamstabilitás, konvergencia kritiériumok, transzparencia, költségvetés, bevétel, kiadás.

**Összefoglalás**

A Római Szerződés egyik legfonotsabb célja, hogy gazdasági és politikai uniót hozzon létre Európa népei között. A közös célkitűzések megvalósításához közös politikákat kell kialakítani, amelyek költségét meg kell osztani. 1988 júniusában az Európai Tanács megerősítette a GMU létrehozására vonatkozó célkitűzést. A GMU céljai: az árstabilitás fenntartása, a közös valuta bevezetése és értékállóságának biztosítása, az euróövezet monetáris politikájának meghatározása. A közösségi költségvetés finanszírozása is jövedelemáramlást jelent, ahol a tagállamok szintjéről nemzetek feletti szint irányába áramlanak a források. A hétéves költségvetés az EU-ban intézményközi megállapodás keretében jön létre. A Bizottság javaslatát a Tanács és a Parlament egyaránt elfogadja. A középtávú költségvetési keretnek megfelelően az EU döntéshozatalban részt vevő intézményei minden évre külön (részletes) éves költségvetésről döntenek. Az éves költségvetés alapján jut hozzá az EU a kiadásai fedezetéül szolgáló bevételekhez. Az EU éves költségvetésében a kiadási és bevételi oldalaknak egyensúlyban kell lenniük.

Ajánlott további ismeretanyagok:

Horváth Z. (2007) Kézikönyv az Európai Unióról. Hetedik, átdolgozott, bővített kiadáshvgorac Lap- és Könyvkiadó Kft.

<https://www.ecb.europa.eu/ecb/history/emu/html/index.hu.html>

<https://europa.eu/european-union/topics/budget_hu>

https://europa.eu/european-union/topics/economic-monetary-affairs\_hu

**Kérdések, feladatok**

Melyik szerződés fektette le a GMU elérésének lépéseit? Melyek a konvergencia kritériumok? Hány tagország tagja 2012-ben a GMU-nak? Jellemezze röviden milyen bevételi és kiadási tételei vannak az EU kötlségvetésének! Melyek az EU célkitűzései 2020-ra?

# Közös Agrárpolitika (KAP) múltja

**Bevezető kérdések**

Mit mond ki a Római Szerződés 39. cikkelye a mezőgazdasági politikáról?

Melyek a KAP alapelvei?

Melyek voltak a legfontosabb KAP reformok?

**Kulcsszavak**: agrárpolitika, agrárpiaci rendtartás, jövedelem-kiegészítés, földkivonás, agrár-környezetvédelem, kompenzáció, keresztmegfelelés, leválasztás.

**Összefoglalás**

A KAP 1962-ben jött létre. Ez a szakpolitika az európai integráció egyik legfonotsabb területeként felelős az EU polgárainak biztonságos élelmiszer-ellátásáért, a mezőgazdasági versenyképesség és a vidéki térségek életképességének fejlesztéséért. A KAP története két fő szakaszra osztható. A jogszabályok és az azokban lefektetett alapelvek az első harminc évben alig változtak. Az egyre komolyabbá váló piaci, majd társadalmi kihívásokra adott válaszként értelmezhető, 1992-ben elindított mélyreható reformok óta a KAP folyamatos változásban van. Az agrárpolitika feladata a társadalom élelmiszer- és ipari nyersanyagellátásának biztosítása, az ágazat globális versenyképességének javítása, az EU területének kultúrállapotban tartása, továbbá a természeti elemek megőrzése és védelme.

Ajánlott további ismeretanyagok:

Popp J.– Oláh J.(szerk.) (2016): Az EU Közös Agrárpolitikája és a Magyar Vidékfejlesztési Program. Szaktudás Kiadó Ház Zrt., ISBN: [978-615-5224-71-3](http://www.isbnsearch.org/isbn/9786155224713)

Popp J. (2004) Az EU Közös Agrárpolitikájának elmélete és nemzetközi mozgástere. Kiadó: Európai Agrárpolitika Kft. ISBN 963 217 735 5

Villányi L. – Vasa L. (2006): Agrárgazdaságtan, EU agrár- és környezetpolitika, DE AMTC AVK 2007

https://ec.europa.eu/info/food-farming-fisheries/key-policies/common-agricultural-policy/cap-glance\_en

**Kérdések, feladatok**

Jellemezze röviden a KAP alapelvei! Miért volt jelentős a 1992-es KAP reform? Mit jelent az agrárpicai rendtartás? Sorolja fel a KAP-reform intézkedéseit, és röviden jellemezze azokat! Milyen változásokat hozott a Health Check? Jellemezze az Európai Mezőgazdasági Modellt!

#  Közös Agrárpolitika (KAP) jelene és jövőbeli kihívásai

**Bevezető kérdések**

Milyen változások következtek be a KAP 2014-2020 közötti időszakában?

Melyek a KAP jövőjét befolyásoló kulcstényezők?

Milyen szcenáriók készültek a KAP 2020 utáni támogatási összegainek változására vonatkozóan?

**Kulcsszavak**: közvetlen támogatás, SAPS, fiatal gazdálkodók kiegészítő támogatása, degresszivitás, zöld komponens, kisgazdaságok egyszerűsített támogatása.

**Összefoglalás**

A KAP előtt álló új kihívások minden korábbinál aktuálisabbak. Az Európai Bizottság 2017-ben egy tanulmányt készített a KAP eddigi teljesítményéről, mely alapján levonta a legutóbbi reform végrehajtásának tanulságait és ezek alapján készítette elő a javaslattételét a KAP jövőjére vonatkozóan. A 2020 utáni időszakra történő felkészülés komplex, mivel a KAP átalakítása mellett párhuzamosan folynak a tárgyalások a 27 tagú, Egyesült Királyság nélküli EU jövőjével kapcsolatban. Az EU által folytatott társadalmi koncultáció alapján elmondható, hogy a KAP jelentős uniós hozzáadott értéket teremt és közjószágként funkcionál, garantálja az élelmiszer-minőséget és -biztonságot. ezért az EU-tól. A konzultációnak alapján elmondható, hogy a KAP jövőbeli céljai között a gazdasági, környezeti és társadalmi fenntarthatóság erősítését kell hangasúlyozni a gazdálkodók életszínvonalának javítása és az élelmiszerláncban elfoglalt szerepük erősítése mellett.

Ajánlott további ismeretanyagok:

Popp J. – Oláh J. (szerk.) (2016): Az EU Közös Agrárpolitikája és a Magyar Vidékfejlesztési Program. Szaktudás Kiadó Ház Zrt., ISBN: [978-615-5224-71-3](http://www.isbnsearch.org/isbn/9786155224713)

<https://ec.europa.eu/agriculture/sites/agriculture/files/policy-perspectives/policy-briefs/05_en.pdf>

https://ec.europa.eu/agriculture/sites/agriculture/files/consultations/cap-modernising/summary-public-consul.pdf

<https://publications.europa.eu/hu/publication-detail/-/publication/f08f5f20-ef62-11e6-8a35-01aa75ed71a1>

**Kérdések, feladatok**

Hogyan változott a KAP pénzügyi kerete a 2014-2020 közötti időszakra? Mit jelent a zöld komponens, mi a támogatás feltétele? Mi a célja a kisgazdaságok egyszerűsített támogatásának? Melyek a KAP jövőjét befolyásoló tényezők?

# Vidékfejlesztési Politika

**Bevezető kérdések**

Mi a Vidékfejlesztési Politika célja és feladata?

Hogyan definálható a vidék fogalma?

Melyek a vidéki térségek főbb jellemzői?

Melyek a vidékfejlesztés forrásai?

**Kulcsszavak**: vidék, Cork-i nyilatkozat, LEADER, Új Magyarország Vidékfejlesztési Program, Nemzeti Vidékstratégia.

**Összefoglalás**

A vidékfejlesztési politika Európában a Közös Agrárpolitika történelmi fejlődésének részeként alakult ki. Az EU vidékfejlesztési politikája a vidéki terültek gyarapodására, az ott élők foglalkoztatottságának és életminőségének javítására három átfogó célt tűzött ki: mezőgazdasági versenyképesség javítását, a természeti erőforrásokkal való fenntartható gazdálkodás biztosítását, valamint a városi és vidéki területek között mérhető fejlettségbeli különbségek mérséklését. Az EU területének mintegy felét a döntően vidéki térségek alkotják, ahol a népesség kb. 20%-a él. A vidéki területek többsége az EU legkevésbé fejlett, gyakorta elmaradott régiói közé tartoznak, ahol az egy főre jutó GDP és a foglalkoztatási ráta is jelentősen elmarad az EU átlagától. Ennek eredményeként a vidékfejlesztés az uniós politikák kiemelt prioritása.

Ajánlott további ismeretanyagok:

Popp J.– Oláh J. (szerk.) (2016): Az EU Közös Agrárpolitikája és a Magyar Vidékfejlesztési Program. Szaktudás Kiadó Ház Zrt., ISBN: [978-615-5224-71-3](http://www.isbnsearch.org/isbn/9786155224713)

https://ec.europa.eu/agriculture/rural-development-2014-2020\_hu

**Kérdések, feladatok**

Melyek a vidékfejlesztési intézkedéseket érintő főbb változások? Hogyan változott a vidékfejlesztés támogatási rendszere? Jellemezze az Európa 2020 stratégiát!

# Energiaellátás és energiapolitika

**Bevezető kérdések**

Jellemezze az energiaforrások típusait!

Melyek a biomassza alapú termelés alapanyagai és főbb termékei?

Mutassa be napjaink bioüzemanyag előállításának helyzetét!

Milyen főbb előírások és irányelvek jellemzik az Európai Unió megújuló energiaforrások felhasználásával kapcsolatos energiapolitikáját?

**Kulcsszavak**: energiafelhasználás, megújuló energiaforrások, biomassza, bioüzemanyagok, energia és éghajlat-politika

**Összefoglalás**

Napjainkban az emberiség energiafogyasztásának legnagyobb részét a fosszilis és a nukleáris energia biztosítja, de egyre inkább jelentős a megújuló energiaforrások felhasználása is. A biomassza (növényi, állati vagy emberi tevékenységből eredő szerves anyagok összessége) leginkább az erdészetből, a mezőgazdaságból és szerves hulladékokból származik, amelyből a hőenergia és a villamos áram termelésen felül ma már bioüzemanyagot, különböző biomassza alapú kémiai anyagokat, bioműanyagot és magasabb hozzáadott értékű termékeket (takarmány-, élelmiszer-összetevők, gyógyszerek és egyéb gyógyászati termékek stb.) állítanak elő. A bioüzemanyagok használata jelenleg 3-4%-ot képvisel a közlekedésben, a világ mezőgazdasági területeinek 2-3%-án (30-35 millió ha), évente megközelítőleg 120-130 milliárd liter bioüzemanyagot állítanak elő globálisan. A folyékony bioüzemanyagok legnagyobb része első generációs bioetanol (főleg kukorica, cukornád, gabonafélék stb.) és biodízel (szója, repce, napraforgó stb.) termelésből származik, de új generációs hidrogenizált növényi olajokból, cellulózból és algából is állítanak elő bioüzemanyagokat.

Ajánlott további ismeretanyagok:

Renewable Energy Policy Network for the 21st Century (2017): Renewables 2017, Global Status Report. Renewable Energy Policy Network for the 21st Century, http://www.ren21.net/wp-content/uploads/2017/06/17-8399\_GSR\_2017\_Full\_Report\_ 0621\_ Opt.pdf, 302 p.

https://ec.europa.eu/eurostat/statistics-explained/index.php?title=Renewable\_energy\_ statistics/hu

https://europa.eu/european-union/topics/energy\_hu

**Kérdések, feladatok**

Miből származhatnak a megújuló energiaforrások? Mennyi az egyes energiaforrások részesedése a világ energia-felhasználásából? Melyek az egyes bioüzemanyagok előállításának főbb alapanyagai és legjelentősebb termelő országai a világban? 2020-ra milyen részesedési arányt kell elérnie a megújuló energiaforrásoknak az Európai Unióban és Magyarországon a végső energiafelhasználásban és a közlekedésben?